**6. NAPIREND**

**E L Ő T E R J E S Z T É S**

**Balatonhenye Község Önkormányzata Képviselő-testületének**

**2017. november 24-i nyilvános ülésére.**

**Tárgy: A Balatonhenye 214, 263, 105/1 helyrajzi számú ingatlanok tulajdon viszony rendezése**

Előterjesztő: Kovács Csaba Károly polgármester

Előkészítette: Tóthné Titz Éva aljegyző

Jogszabállyal nem ellentétes.

 Előterjesztő Tóthné Titz Éva jegyzőt helyettesítő aljegyző

Tisztelt Képviselő-testület!

Balatonhenye ingatlanainak felülvizsgálata során észleltük, hogy Balatonhenye közigazgatási területén lévő 214 hrsz-ú kivett beépítetlen terület, 263 hrsz-ú kivett közút, 105/1 hrsz-ú kivett temető /Református temető/, ingatlanok az ingatlan-nyilvántartás adatai alapján Köveskál Község Önkormányzata tulajdonában vannak.

A Veszprém Megyei Vagyonátadó Bizottság, Veszprém Megyeház tér 1. 430/1992. számú levelében a 172/1992.(VII.11.) VÁB sz. határozatában rögzített 3. sz. melléklete tartalmazza Balatonhenye-i Község Önkormányzata tulajdonába átadott ingatlanok listáját, a 4. számú melléklet tartalmazza a Köveskáli Községi Önkormányzat tulajdonába átadott ingatlanok listáját.

A Balatonhenyei 3. számú melléklet tartalmazza a kérdéses 214 hrsz-ú, 263 hrsz-ú, 105/1 hrsz-ú ingatlanokat, mint Balatonhenye Község Önkormányzatának átadott ingatlanokat.

A Köveskál 4. számú melléklete nem tartalmazza a fent nevezett ingatlanokat.

A határozat 1992. IX. 16-án lépett jogerőre és lett végrehajtható.

A földhivatali nyilvántartásba hibásan, Köveskál Község Önkormányzata tulajdonába - nem a határozatnak megfelelően - került rögzítésre a kérdéses három ingatlan.

Az ingatlanok tulajdoni lapján a bejegyzés dátumának 1992. 09.22. került feltüntetésre.

Balatonhenye Község Önkormányzata részéről merült fel az igény az ingatlanok tulajdon viszonyainak rendezésére.

Az ingatlanok tulajdoni lapjai és a Veszprém Megyei Vagyonátadó Bizottság határozata az előterjesztés mellékletét képezi.

Kérem a Tisztelt Képviselő-testületet, hogy az előterjesztést megvitatni szíveskedjen.

 **Határozati javaslat:**

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2017. ( ) HATÁROZATA**

***A 214 hrsz-ú, a 263 hrsz-ú, 105/1 hrsz-ú ingatlanok tulajdon viszonyainak rendezéséről***

Balatonhenye Község Önkormányzata Képviselő-testülete kinyilatkoztatja szándékát, hogy a 214 hrsz-ú, a 263 hrsz-ú, 105/1 hrsz-ú ingatlanok tulajdonviszonyainak rendezését kezdeményezi Köveskál Község Önkormányzatával.

A Képviselő-testület felhatalmazza a polgármestert a szükséges intézkedések megtételére és beadványok aláírására.

Felelős: Kovács Csaba Károly polgármester

Határidő: 2017. december 15.